Hei, denne artikkelen er over ett år gammel og kan inneholde utdatert informasjon

Det var i en melding til ambassaden i Tripoli at myndighetene i Pyongyang ba 200 nordkoreanere i Libya om ikke å komme hjem, og ellers følge råd fra de lokale myndighetene, melder nyhetsbyrået Yonhap.

- Nord-Korea gjør dette fordi de frykter at nyheter om uroen i Libya skal spre seg i Nord-Korea, sier en kilde med kjennskap til utviklingen i nord til Yonhap.

Nord-Korea har sendt hundrevis av mennesker, blant dem leger, sykepleiere og bygningsarbeidere, til oljerike land som Libya, Saudi-Arabia og Kuwait for å skaffe landet utenlandsk valuta.

Andre land henter ut sine landsmenn, men Nord-Korea har hatt nære forbindelser med regimet til Muammar Gaddafi, som betraktes som en «revolusjonær kamerat» av Kim Jong-il.

(NTB)